il-grottesk fil-Qarċilla Żwieġ la Maltija Il-uas f'kantuniera ta' triq waqt il-karnival, il-Qarċilla ma setgħetx ħlief tikkumplimenta l-ħallata ballata, il-briju, u ż-żuffjett tal-okkażjoni bil- mekkaniżmi letterarji tagħha. Din l-għamla ta' divertiment burlesk kienet, qabelxejn, estensjoni verbali tal-ispettaklu grottesk li jippredomina fid-dinja karnivaleska. Il-karikatura, ix-xbieha ridikola, l-impersonazzjoni esaġerata — dawn huma x-xejriet żuffjettużi li jseħħu letterarjament fil-Qarċilla u viżibilment fil-maskarun għaddej mit-triq brijuża. Iż-żuffjett satiriku bis-saffi kollha tas-soċjetà hu, fil-fatt, xejra prevalenti tal-Qarċilla, li tagħmel għors bil-formalità legalistika tal-manifk bħala rappreżentant tal-klassi l-għolja, kif ukoll bid-dehra taparsi safja u attraenti tal-għarusa, xejn inqas bix-xejriet deplorabbli tal-popolin stess — primarjament il-faqar, l-ingann, u l-piki tiegħu. Il-Qarċilla hija kuntratt burlesk taż-żwieġ li, madanakollu, jikxef taħt il- qoxra ċajtiera u kollha żuffjett tiegħu l-ħajja iebsa u l-vizzji soċjali tal-kotra. It-tlaqqigħ grottesk bejn il-kultura uffiċjali (id-diskors tal-manifk) u l-kultura popolari (il-vizzji tal-popolin) li jispikka f'dan il-kuntratt insinwattiv jissaħħaħ bit-tlaqqigħ daqstant bizzarr bejn l-estremitajiet tal-ħajja: is-sbuħija u l-kruha, . il-ġid u l-faqar, il-ġdid u l-qadim, il-ġenerożità u l-ingann, il-prokreazzjoni u d-diġenerazzjoni, il-purità u l-ħmieġ. Kemm fil-Qarċilla kif ukoll fiċ- ċelebrazzjonijietkarnivaleski, id-dehra grotteska mhijiex sempliċiment gost bir- rappreżentazzjoni distorta, sproporzjonata, u goffa tal-ordni naturali; hija wkoll medjazzjoni bejn l-aspetti inkongruwenti tal-ħajja, strateġija rappreżentattiva li tippermetti lill-ispettatur jara biswit xulxin dawk l-aspetti tal-eżistenza umana li normalment iħallihom imbegħdin sew wieħed mill-ieħor. Id-daħka li jeliċita l-grottesk hija tolleranza (mhux spjega loġika) tal-kuntrasti tan-natura umana mlaqqgħin flimkien fi xbieha waħda li taħsad. Bħala medjazzjoni bejn il-pretensjonijietu d-diġenerazzjoni tan-naturaumana, il-grottesk jinvolvi wkoll element patetiku. Dan il-komponent kommoventi fiż- żuffjetthu karatteristika persistenti tal-ġeneri umoristiċi, kif fl-eramoderna tixhed il-komiċità ambigwa ta' Charles Chaplin, il-ġenju tal-umoriżmu ċinematiku li jifqa' lill-udjenza tiegħu bid-daħk sakemm l-ispettaturi jibdew jagħrfu li d-divertiment tagħhom jakkomoda fih tipi umani verament traġiċi: il-vagabond, is-sakranazz, il-ħabsi maħrub, il-bniedma għamja, id-dittatur, u l-imġewwaħ. Dan il-karattru tal-aħħar, ngħidu aħna, ġie immortalizzat fil-film The Gold Rush, bis-sekwenza li fiha Chaplin jgħalli żarbuna b'attenzjoni ta' kok prim, jimsaħ il-platt li se jaqleb iż-żarbuna fih, jitfa' mgħaref sħaħ ta' meraq fuq iż-żarbuna fil-platt, jimxi b'żarbuna waħda f'siequ u bl-oħra fil-platt lejn il-mejda fejn hemm sieħbu mġewwaħ daqsu jistenna, jaqsamha bejniethom u jibdew jikluha. Waqt l-ikla, Chaplin saħansitra jdawwar il-lazzijiet taż-żarbuna mal-furketta fi platt iżgħar fil-ġenb, qabel jikolhom ukoll bħallikieku kienu spagetti. F'din is-sekwenza ridikola, il-komiċità mhix għajr is-sinteżi bejn l-etikett ta' pranzu komplut u ż-żarbuna mikula waqt ġuħ estrem, bejn il-bniedem edukat li jpoġġi mal-mejda tal-abbundanza b' manjieri metikolużi u l-bniedem imġewwaħ li lest jiekol imqar dak li bih jirfes it-trab tal-art. Id-dehra tal-imġewwaħ jimxi b'żarbuna waħda biex eventwalment jiekol l-oħra tgħaqqad il-ħmieġ tal-art mal- manjieri puliti li jibqgħu jippersistu fi spettaklu patetiku daqskemm divertenti. Il-pretensjonijietu d-diġenerazzjoni umani jsibu, f'din il-komiċità, interazzjoni bejn is-suġġerimenti inkompatibbli tagħhom, u b'dan il-mod jaffermaw l-ideoloġija magħrufa ta' Chaplin dwar kif it-traġiku qatt mhu mbiegħed wisq mir-ridikolu. Il-grottesk hu artikulazzjoni simili deliberatament inkongruwenti fil-mod kif tpoġġi flimkien atteġġjament pretensjuż u stat umiljanti, bl-iskop li l-elementi inkompatibbli tal-ħajja jsibu forma ta' rikonċiljazzjoni fid-daħk. Żwieġ la Maltija — ir-reġistru kolt u vulgari mseħbin Il-manuskritt ta' Dun Feliċ Demarco, Żwieġ la Maltija, jibda bi preambolu twil li mill-ewwel jipparodizza l-lingwaġġ pretensjuż u bombastiku tal- professjoni tal-Manifiku Nutar. Dan ir-reġistru hu makkaroniku: iħallat il- Latin u t-Taljan mal-Malti vulgari bil-għan li d-diskors kolt u dak provinċjali ħarġa LXXXV 2013 jissieħbu f'leħen wieħed satiriku. Parti mill-familja tal-għarusa, ngħidu aħna, ġejja minn ''Casal Bubaqra, / habet naturam bħal tal-Baqra (għandu/ha natura bħal tal-baqra, appuntu: Bu-rbaqraf'.. U meta l-manifk jitlob l-attenzjoni tal- ġemgħa għat-tagħrif dettaljat dwar in-nisel rispettiv tal-għarajjes, l-inħawi fejn tnisslu l-antenati tagħhom jiġu ppreżentati bħala estensjoni grotteska tal-partijiet libidinużi jew sesswali tal-ġisem uman. Ngħidu aħna, il-familja ta' missier l-għarusa ma tagħmilx għajb lin-naħa ta' ommha, għax ''imnissla minn Ħal Dejdu, razzitha ta' dar Żbejbu'' 2 Dejdu, skont Aquilina, hu isem ta' post fil-limiti taż-Żebbuġ, Għawdex. Madanakollu, it-terminu jirreferi wkoll għall-ħaruf u fil-femminil ('Dejda'') ifisser ukoll is-sider jew il-ħalib tal-omm. L-assoċjazzjonijiet sesswali ta' Żbejbu qajla jeħtieġu spjega. Dan il-gost bit-taħlit grottesk bejn reġistri jew xbihat li normalment jitqiesu inkompatibbli, iżda li fis-sew juru relazzjoni reali bejn elementi bħall-art (ir-raħal), il-ġisem, l-ikel, u s-sess, ġie ttrattat fit-tul minn Mikhail Bakhtin, speċjalment fl-analiżi tiegħu tal-inkongruwenzi tipiċi tal-karnival li jsieħbu l-paradossi tal-ħajja fi spettaklu wieħed. Bakhtin jeżemplifika din it-teknika grotteska bit-taħlit tal-ikel mal-ħmieġ, tal-prokreazzjoni mad-diġenerazzjoni, tat-twelid max-xjuħija — inkongruwenzi li jingħaqdu flimkien fl-istess rappreżentazzjoni grotteska biex jagħtu stampa aktar komprensiva taċ-ċikli tal- ħajja $ Wieħed mill-aqwa eżempji ta' Bakhtin hu figurin grottesk ta' mara xiħa lihija tqila u qiegħda tidħak: xbieha paradossali li tirrelata l-estremi eżistenzjali tax-xjuħija u tat-twelid, biex b'hekk tartikula l-paradoss ta' riġenerazzjoni mnissla mid-diġenerazzjoni. Fid-dehra bizzarra ta' bniedma xiħa u tqila hemm il-kontinwità bejn il-mewt u t-tiġdid tal-umanità, hemm stqarrija dwar il-ħajja li titnissel mid-dikompożizzjoni. Id-daħka bizzarra tal-figurin mhix għajr atteġġjament medjanti bejn dawn l-aspetti kuntrastanti ta' natura ibrida li tipproċedi bl-opposti. Fit-temperament tolleranti tagħha, l-attitudni umoristika tirrikonċilja dawn l-inkongruwenzi tal-ħajja. Bakhtin jargumenta li b'dan il- mod il-grottesk dejjem jibqa' ambivalenti, jiġifieri teknika li toħloq relattività bejn il-funzjonijiet kumplimentari tad-diġenerazzjoni u r-riġenerazzjoni tan- natura, li jiġu inkorporati f'dehra waħda.' Fi kliem iqsar, il-bizzarr hu aktar komprensiv u awtentiku minn kull rappreżentazzjoni koerenti u razzjonali, iżda inkompleta, tan-natura. F''Casal Bubaqra, / habet naturam bħal tal-bagra' jispikka t-tlaqqigħ grottesk bejn l-elitiżmu evokat bil-Latin u d-dinja annimaleska, speċifikament in-natura tal-baqra li qiegħda tiġi attribwita kemm lir-raħal kif ukoll lill-familja tal-għarusa. Fir-radika tal-għarusa, 'imnissla minn Ħal Dejdu, razzitha ta' dar IL-MALTI Żbejbu,' hemm konnessjoni daqstant grotteska bejn ir-raħal, ir-razza, l-ikel, u l-organi prokreattivi, jiġifieri l-aspetti kollha li jġeddu l-ħajja tal-ġenerazzjonijiet raħlin. Id-daħka burleska b'dawn il-konnessjonijiet mhix għajr medjazzjoni bejn ir-raħal (bħala art li fiha l-ġisem jitnissel u jerġa' jiddiżintegra) u l-organi umani tat-tiġdid tal-ħajja, relazzjoni li Bakhtin sikwit jirreferi għaliha bħala aspett fundamentali tal-grottesk. X'hemm bejn għalqa u mara7 Il-botti dwar il-partijiet anatomiċi tal-bniedem mhumiex evokati biss permezz tar-referenzi għall-post u għall-familja li minnhom ħarġu l-għarus u l-għarusa, iżda wkoll permezz tal-għalqa li l-għarus se jakkwista bħala parti mid-dota. F'livell insinwattiv, din l-għalqa mhix għajr l-anatomija ġenitali u eskrementali tal-mara li se jikseb bħallikieku proprjetà. L-ugwaljanza bejn is-sessi la kienet valur stabbilit fiż-żmien meta l-Qarċilla kienet tiġi rreċtata u lanqas ma seta' kellha wisq xorti f'ġeneru burlesk li jiżvela l-impulsi rozzi jew primittivi (bħall-istint possessiv tal-għarus lejn l-art u l-mara) taħt ix-xeħta apparentament dekoruża ta' kuntratt taż-żwieġ. Għall-ewwel, id-deskrizzjoni tal-għalqa tingħata daqslikieku l-manifk qiegħed jiddeskrivi post fertili bl-ilma dejjem ġej: Tagħtih l-ewwel nett għalqa ta' żewġ ħjut u sieqja bla għanqbut, muswafa mell-banda ta' fuq fil-kontrada tar-rdum fost il-widien u hija l-aħjar fost il-ġirien banda sigrieta minsuba tgħidulha d-Dellija tiswa inqas minn mija. Imdawra bis-sisien ġewwa fiha hemm l-arqien u fiha l-ilma minn kullimkien, biex isaqqu u jagħmlu l-għalla li biha għaxu s'issa niżżu ħajr '1 Alla 5 ħarġa LXXXV 2013 F'din is-silta, madanakollu, l-udjenza diġà qiegħda tisma' termini u frażijiet li jeliċitaw konnotazzjonijiet ġenitali u sesswali: 'muswafa mell-banda ta' fuq fil-kontrada tar-rdura fost il-widien'; 'banda sigrieta minsuba / tgħidulha d-Dellija'; 'appellatar tal-Lembuba' (bl-isem tagħha ssejjaħ lil tal-Lembuba); 'biex isaqqu u jagħmlu l-għalla.' Il-kelma ''għalla' tista' tirreferi kemm għall- prodotti tar-raba' kifukoll għall-wild tal-annimali u tal-bniedem. Aquilina jagħti eżempji bħal ''żiemel tal-għalla; għalla qżieqeż; għalla ta' ħamsa min-nies.' Dan is-sens doppju, moħbi taħt id-dettalji nutarili tal-lokalità, joħroġ aktar fil-beraħ fid-deskrizzjoni li ssegwi, fejn il-manifk isemmi l-irjieħ tal-għalqa kemm biex hu nnifsu ma jiżbaljax fl-inħawi mogħtija tal-proprjetà ('U hekk biex jiena ma niżgarrax'), kif ukoll għax Alla ma jridx li l-għarus innifsu jkun diġà ra l-partijiet tal-għalqa-mara ('inti għarus 'k Alla jamar ma tarax'): Mil-Lvant tmiss ma' ta' Majru Piżella minn dar Majjali li missieru fiż-żmien kien jiġma' l-ħxejjex għas-servizzjali (suppożitorji). Min-naħa tal-Punent tmiss ma' ta' Valenzju Pesejsa li ma hux ibleh ta' flejsa. Mit-Tramontana tmiss maż-Żokra, u flok il-ġebja għandha bħal toqba. Min-naħa tan-Nofsinhar għandha t-triq publika Quddiem Namriċ is-sellieħi, li dejjem jissuplika. Namriċ (in-namriċes hu l-bniedem li jħobb jinnamra) hu sellieħi f'kull sens: bid-dħul u l-ħruġ mit-triq publika jisloħ mnejn jgħaddi; jisloħ ukoll bil-ħmieġ likwidu li jħalli; u jisloħ lil dik li tkun billi dejjem irid (jissuplika). Din l-ambivalenza, jiġifieri r-rikkezza fl-innuendo b'Namriċ is-sellieħi, tħalli ftit dubju x'tista' tkun it-triq pubblika (jew użata minn kulħadd) li tagħti għall-għalqa b'anatomija femminili. Din l-għalqa tmiss maż-żokra minn fuq, ma' Valenzju Pesejsa u ma' għalqa ta' familja tas-suppożitorji mill-ġnub, u ma' Namriċ li kemm jaqsam it-triq pubblika għal ġo fiha minn isfel. L-istess l-anatomija tal-mara, Hi minn banda tirċievi l-organu sesswali maskili u mill-oħra s-suppożitorji, u li għandha ż-żokra fuq u t-toqba tas- selħ isfel. Dan hu l-aspett sesswali u skatoloġiku li l-Qarċilla kienet tnibbet fl-istħajjil tal-udjenza tagħha, mhux bl-istqarrija vulgari diretta daqskemm bil-mekkaniżmu tal-analoġija grotteska bejn l-għalqa fertili li tagħti l-għalla veġetali u l-bniedma fertili li tagħti l-għalla jew il-wild uman. F'din ix-xbieha grotteska, titneħħa wkoll id-distanza bejn l-organi tal-ġisem li jipprokreaw (it-toqba u l-Pesejsa) u l-organi tal-ġisem li jarmu l-ħmieġ (in-naħa li tmiss ma' tas-servizzjali). L-istess iseħħ fil-kelma ''sellieħi,' li tgħaqqad l-att prokreattiv mal-ħmieġ. Id-doppju sens, fil-fatt, mhuwiex sempliċiment il-ħila li tagħti żewġ sensi simultanji ;iżdali tiġġenera għadd ta' konnessjonijiet grotteski li jixhdu l-paradossi ta' ħajja li trid titħammeġ biex tipprokrea (tirriġenera lilha nnifisha), kif jimplika bosta drabi Bakhtin. Id-daħka bil-grottesk hija din il-ħila tal-ispettatur li jara l-aspetti inkompatibbli ta' ħajtu jseħħu flimkien, f'għamla ta' kontinwità jew ta' superimpożizzjoni bejn dak li hu ripulsiv u dak li hu mixtieq. Il-mara u l-għalqa mwaħħdin f'dehra waħda jsiru xbieha bizzarra, iżda f'din id-dehra ibrida hemm ukoll il-verità paradossali ta' natura umana li tipprokrea billi tiddiġenera xi ftit, kemm moralment kif ukoll fiżikament. Bħalma ż-żarbuna tal-imġewwaħ ta' Chaplin tartikula kontinwità bejn l-art li jirfes fuqha, l-ikel li jikkonsma, u l-etikett li jitlob il-pranzu, hekk ukoll l-għalqa-mara tartikula kontinwità bejn l-għalqa fertili li se tingħata lill-għarus, il-prokreazzjoni (maħmuġa) umana, u l-maneriżmi tad-diskors nutarili li jippreċiża liema art se tingħata. Id-dotarju li ma jwiegħed xejn Fid-dotarju tal-Qarċilla, inventarju satiriku tal-ġid li l-għarusa se tagħti lill- għarus maż-żwieġ, jiġu elenkati ħafna oġġetti li minnhom, madanakollu, jitneħħew il-kwalitajiet essenzjali, imqar jekk jibqa' jingħad li kull oġġett imniżżel fid-dotarju se jingħata bħala biċċa ta' valur. Mill-ġdid, l-estremitajiet tal-ħajja jispikkaw fil-kuntrast bejn l-oġġett mogħti b'wirja ta' abbundanza u l-partijiet nieqsa tiegħu msemmijin bħala xhieda ta' faqar. F'dan il-każ, l-inkongruwenza burleska bejn l-abbundanza u l-miżerja tinsinwa wkoll l-attitudnijiet umani opposti li jikkorrispondu magħhom: il-ġenerożità ta' min jiflaħ jagħti l-ġid u l-ingann neċessarju ta' min ma għandux x'joffri, jew ta' min irid jeħles minn oġġett bla siwi. Din l-irrazzjonalità aperta tad- dotarju — il-fatt ironiku li jikkontradixxi jew jiċħad kull għotja mwiegħda fih — teliċita d-daħk, bħalma l-figurin grottesk tax-xiħa tqila li osserva Bakhtin jinkorpora wkoll id-daħka. Iżda fiż-żewġ każi d-daħka hija kompromess emottiv bejn l-opposti inevitabbli tal-ħajja umana (il-faqar u l-ġid, il-mewt u l-ħajja, id-diġenerazzjoni u r-riġenerazzjoni) li ma jitpoġġewx kif ġieb u laħaq f'artikulazzjoni razzjonali, għad li jistgħu jiġu amalgamati fix-xbieha burleska. ħarġa LXXXV 2013 Fis-silta li ġejja, il-ħmar miżerabbli, li se jingħata nofsu jew sieq waħda minnu lill-għarus, jeżemplifika s-sinteżi grotteska bejn il-ġenerożità u l-miżerja, jew il-mod karnivalesk u assurd kif il-popolin jartikula l-paradossi tal-eżistenza miskina tiegħu: Itim ukill tagħtih nofs il-ħmar u għad li kien artab kien il-ħajja tad-dar. U għandu siequ l-quddemija fiha n-nemmelija, u tan-nofs bewwelija, u l-għarus Lejpu tibqagħlu l-warranija.' L-għotja inkonċepibbli ta' nofsħmar, kif ukollil-kuntrastpunġenti bejn id-debbulizza tiegħu ('artab'') u l-fatt li fuqu tiddependi l-ħajja sħiħa tad-dar, jirreċtaw il-qagħda ekonomikament ħażina tal-popolin permezz tal-assurditajiet insinwattivi tal-oġġett mogħti fid-dotarju raħli. Meta l-ħmar jinqasam fis-sieq ta' quddiem (maħsusa bin-nemmelija jew imtarrxa), f'sieq oħra bewwelija (b'allużjoni skatoloġika għall- membru tal-bhima), u f'oħra warranija li hija l-parti mogħtija lill-għarus, id-dehra tal-ħmar tkompli l-iskema ripetuta matul il-kuntratt tal-Qarċilla: l-għotja ta' oġġett lijiżżarma f'biċċietsakemm jitneħħa minnu kull sens ta' entità waħda funzjonabbli. Apparti dawn l-inverżjonijiet ironiċi, madanakollu, l-ispettaklu assurd tal-ħmar debboli ,skatoloġiku (bis-sieq bewwelija) ,u frammentat jippreżenta wkoll il-limiti tanġibbli u patetiċi li fihom biss jista' jitkejjel il-ġid sħiħ tad-dar. Anki hawn, ir- ridikolaġni tal-ħmar mhix imbiegħda mill-għarfien ta' għajxien patetiku li jkollu jivvaluta l-ġid kollu tiegħu skont il-possessjonijiet skarsi u mħassra li għandu. Fejn tingħata ġustifikazzjoni falza jew distorta għall-istat imkagħbar jew povru tal-oġġett li se jingħata fid-dotarju, il-kuntratt tal-Qarċilla jsaħħaħ l-element satiriku tiegħu bl-ingann. Dan il-qerq neċessarju f'miżerja estrema hu eżemplifikat, fis-silta li ġejja, bix-xorok li bħallikieku tneħħew mis-sodda mogħtija fid-dota minħabba l-biża' skadut mit-Torok: Item ukill gorboġ u gallinar biex jistrieħu f'nofsinhar. U sodda ta' żewġ xorok biex ma jsibux x'jieħdu xħin jiġu t-Torok. U tagħtih żewġ imtieraħ il-wieħed bla suf u l-ieħur fieragħ $ Bħall-pleonażmu ''bla suf' u 'fieragħ' li jiddeskrivi l-istess stat vojt ta' żewġ imtieraħ, is-sodda mnaqqsa għal żewġ xorok bl-iskuża anakronistika tal-għadu Tork essenzjalment ma teżistix, għax il-parti essenzjali tagħha hija nieqsa. Forsi l-aktar xbihat kommoventi f'dan ir-rigward huma tas-senduq u tan-newl: wieħed gradwalment jonqsu l-iġnieb kollha tiegħu bl-ispjega li minn żmien in-nannu tal-għarusa diġà kien beda jiżżarma biex mill-injam tiegħu jissawru ħwejjeġ aktar bażiċi tad-dar; l-ieħor jingħaraf bil-mod il-mod bħala qadim, imkisser, nieqes, u mċekken minn żmien in-nanna, għad li fl-istess waqt jissejjaħ ''ġdid': Itim ukill tagħtih senduq la fih qiegħ isfel u lanqas għata fuq u bit-tavli tal-iġnieb nannuha għamel l-ibwieb. L-4 Item ukill tagħtih newl ġdid li nannitha nisġet fih ftit. Biċċa nieqes, u biċċa mkisser kif inhu hawna mniżżel, Jonqsu l-ewwel nett il-waqqafiet li kien missierha għamilhom koxtbeniet. U la fih l-ebda asta u lanqas, u la moxt,7 u lanqas mekkuk u la msierek,' u lanqas lembub, '' la mitwal isfel u lanqas fuq. U l-felqa'5 u ż-żerquna saru koll biċċa daqs kemmuna. U d-deff'i u n-nir'5 kollha miksurin.'$ Is-senduq, il-kontenitur tradizzjonali tal-għana tad-dar (kif tixhed l-idjoma, ċta' fuqu senduqu,' b'referenza għal bniedem fqir li ħwejġu jgħoddu l-ġid kollu li fadallu), safa huwa nnifsu nieqes għalkollox. Minflok jaħżen il-ġid żejjed tad-dar, dan is-senduq spiċċa jċedi l-partijiet intrinsiċi tiegħu għal ħtieġa bażika tal-ambjent domestiku, 'l-ibwieb.' Mill-ġdid, din ir-rappreżentazzjoni / burleska ma toffrix biss il-paradoss ta' senduq mogħti mingħajr il-komponenti essenzjali tiegħu; id-dehra impossibbli ta' senduq mingħajr għata, qiegħ, u ġnieb ċ isservi wkoll bħala mekkaniżmu grottesk li jgħaqqad flimkien l-idea ta' għana ħarġa LXXXV 2013 maħżuna, jiġifieri ta' ġid aktar milli hemm bżonn jintuża, u l-idea opposta ta' skarsizza estrema,anki fl-oġġetti bażiċi tad-dar. Il-faqar tal-familja tal-għarusa, li kien ġiegħel lil nannuha jdur mhux biss għall-kontenut maħżun fis-senduq iżda wkoll għall-kontenitur innifsu, evidentement beda minn ġenerazzjonijiet qabel iż-żwieġ imminenti tagħha, L-istess tlaqqigħ burlesk bejn il-ġenerożità u l-faqar dejjiemi tal-familja tal-għarusa jidher fl-assurdità ta' newl ''ġdid' deskritt bl-ewfemiżmu (il-mejosis) 'li nannitha nisġet fih ftit imnejn toħroġ l-implikazzjoni opposta li n-newl kien ta' nannet l-għarusa u wasal għandha bħala wirtimkagħbar u bla siwi. L-inventarju tipikament metikoluż tal-kuntratt ('kif inhu hawna mniżżef') ironikament jaqdi l-oppost tal-funzjoni tas-soltu tiegħu, għax jelenka l-partijiet neqsin jew imkissra tan-newl minflok il-partijiet funzjonabbli li għadhom jeżistu fih. Wiċċ l-għarusa ddeformat Apparti d-dotarju, il-kuntratt Żwieġ la Maltija jinkludi wkoll serje ta' pattijiet, uħud minnhom dwar kif għandu jġib ruħu l-għarus wara ż-żwieġ, oħrajn bħala għamla ta' garanzija tax-xejriet estetiċi tal-għarusa li se jgawdi l-għarus. Fl- ewwel silta minn dawn li jsegwu, il-kuntratt jorbot lill-għarus biex rna jżewwiġx lil uliedu ma' Naxxarin, minħabba t-tkażbir li dawn urew lejn il-bandiera tar-raħal ġar tagħhom, Birkirkara. Il-karba esklamatorja kontra l-kefrija tal- karattru Naxxari mhix għajr gravità żuffjettuża bil-pika banali, iżda fanatika, bejn l-irħula fil-ħeġġa tagħhom biex jaffermaw identità raħlija indipendenti. Fit-tieni silta, il-paradoss, l-iperbole, il-mejosis (l-ewfemiżmu ironiku) bil- fiżjonomija tal-għarusa jirreplikaw b'mod verbali l-maskarun grottesk li kien ikun viżibilment għaddej mit-triq waqt ir-reċtar orali tal-Qarċilla: Itemukilltagħmillu pattilli l-għarus ma għandux iżewweġ 'luliedu ma'Naxxarin, għaliex rifsu l-bandiera ta' Birkirkara, kinux nies kefrin(7 Item ukill tagħmillu patt illi l-għarusa hija tewmija FAN d u minn wara ftita ħotbija. ġ 788. £W Widnejha naqra qsar ja — A' Kai jixbhu 'l tal-ħmar; (8 (we enzu , e u ħalqha nitfa kbir X l l j geddumha bħal tal-ħanżir. ip ' me Imneħirha daqs l-Imdina li f'wiċċha jagħmlilha żina. U kull min jiġi jżurha toħroġ tilqgħu u ddaħħlu ġewwa l-kċina. U għajnejha żina fuq il-ħaddejn minn waħda għamja werċa, u mill-oħra ma tara xejn. $ Id-dehra tal-għarusa ''ftita ħotbija,' b'widnejn taparsi qsar li fil-verità huma bħal tal-ħmar, bl-ewfemiżmu l-ieħor dwar 'ħalqha nitfa kbir/' u bix-xebh iperboliku bejn geddumha u dak tal-ħanżir, diġà ssegwi b'mod estensiv il- prattika tal-grottesk, li sikwit tiddeforma, ixxebbah mal-annimal, jew tkabbar b'mod sproporzjonat il-fiżjonomija tal-vittma tagħha. Iżda l-impatt grottesk jitqawwa meta mnieħer l-għarusa jixxiebah mal-Imdina u fl-istess nifs jitqies bħala ġmiel jew dekorazzjoni għall-bqija ta' wiċċha ('f'wiċċha jagħmlilha żina''), bl-istess mod kif l-għajn ''għamja werċa' u l-għajn għamja għalkollox tal-għarusa jżejnu lil ħaddejha.' Din il-karikatura pjuttost goffa fil-paradossi tagħha hija medjazzjoni artistika bejn it-tiżjin u d-deformità, bejn il-bniedma u l-bhima, bejn il-mankament ta' għarusa waħda (''ftita ħotbija') u t-tewmija tagħha li tirrappreżenta lill-oħrajn, saħansitra bejn il-purità assoċjata mal- għarusa u l-fatt li tilqa' lil kull min iżurha ġewwa l-kċina, bl-innuendo dwar il-ħajja moralment laxka li għexet. Jidhirli li Dun Feliċ Demarco ħakem sew ħafna l-proċediment tal-grottesk letterarju b'dan il-maskarun bikri li ħoloq fil-letteratura tagħna, karikatura li kienet kumpliment verbali lill-maskaruni tanġibbli tal-karnival għaddejjin waqt ir-reċtar pubbliku tal-Qarċilla. Konklużjoni L-iskop soċjali ta' versi li jgħallmu lill-poplu jidħak kemm bil-figura tal-manifk kif ukoll bl-inganni, bil-piki, u bil-faqar tiegħu stess; ir-rima mbewsa jew alternata li ħafna drabi tagħlaq paradoss wieħed tal-Qarċilla f'unità sintattika li tgħaqqad l-aspetti inkongruwenti tal-ħajja; ir-reġistru li jikxef l-oġġetti tad- dar u tas-snajja' żarmati u armati mill-ġdid skont il-ħtiġiet l-aktar bażiċi tal- poplu; ix-xejriet tal-għarusa ddeformati sal-punt li s-sbuħija u l-kruha, is-safa u l-immoralità jitwaħħdu; u s-simbjożi bejn l-anatomija femminili u l-għalqa daqstant fertili li flimkien jassoċjaw il-prokreazzjoni mal-ħmieġ — dawn huma l-kwalitajiet li jagħmlu l-Qarċilla metodu ta' perċezzjoni li jiflaħ jassorbi, f'lemħa waħda, il-kuntrasti u l-paradossi normalment irrikonċiljabbli tal-ħajja. ħarġa LXXXV 2013 Il-karnival li Bakhtin għaraf bħala medju rappreżentattiv li jġib flimkien l-aspetti normalment separati tan-natura umana (il-ħallata ballata bejn ix-xejriet vulgari u diċenti, maħmuġin u riġenerattivi, għoljin u baxxi tal-bniedem) kien u għadu l-okkażjoni xierqa għall-Qarċilla, li fir-reċtar burlesk tagħha hemm ukoll atteġġjament inklużiv lejn iċ-ċikli paradossali tal-ħajja. Imqar f'dak li rriċerka Conrad Fenech dwar l-imġiba tal-udjenza wara li tinqara l-Qarċilla — ''Malli jinqara l-kuntratt, in-nies li kienet tkun qed tisimgħu kienet tinfexx tqatta' u tiekol mill-għarusa tal-għaġina''0 — jixhed natura umana impulsiva, frenetika, u essenzjalment annimaleska li tikkonsma l-purità, il-verġinità, u s-sbuħija rrappreżentati fix-xbieha tal-għarusa. It-tqattigħ biċċiet u t-tekil tal- għarusa, bħat-thanatos fl-eros ta' Freud jew ir-ritwali antiki ta' Bakku, ipoġġu biswit xulxin l-istinti distruttivi u prokreattivi tal-bniedem. Kif josserva Craig J. Thompson f'artiklu dwar il-politika tal-konsum, il-karnival ta' Bakhtin hu ċelebrazzjoni Medjevali li kienet torbot l-ikel, ix-xorb, is-sess, u l-ħmieġ flimkien b'mod eżuberanti, f'kożmoloġija Pagana iċċelebrat il-fertilità tad-Dinja u tal-ġisem matern, is-setgħa prokreattiva tas-sess, in-natura fertili tal-eskrementi, id-destin korporali ta' ritorn lejn il- materja organika tad-Dinja. Il-ġisem karnivalesk huwa kemm (sesswalment) kopulattiv kif ukoll ħammieġi, żieni u skatoloġiku, vivaċi u fi triqtu lejn trasformazzjoni f' materja organika li qiegħda tiddikomponi biex titma' lill-art. Għalhekk, il-karnivalesk jiddiċentralizza s-suġġettività u jidderieġi l-attenzjoni lejn nisġa ta' interkonnessjonijiet traspersonali u ekoloġiċi li jsostnu ċ-ċiklu perpetwu ta' diġenerazzjoni u riġenerazzjoni 2' L-ispettaklu karnivalesk jistħoqqlu atteġġjament riflessiv biswit id-daħkali jeliċita bħala rispons naturali. Huwa stedina biex il-poplu ma jisseparax l-aspetti diċenti u prokreattivi ta' ħajtu mill-proċessi indiċenti u diġenerattivi li jalternaw magħhom f'wirjausa' tal-istaġuni tal-ħajja. Il-maskarun grottesk—il-fenomenu komuni tal-karnival u tal-Qarċilla — jagħti lemħa komprensiva tal-eżuberanza u d-dikompożizzjoni li jiggarantixxu l-kontinwità bejn ġenerazzjonijiet umani differenti daqskemm relazzjoni fertili bejn il-bniedem u l-art. F'dan is-sens, jista' jingħad li l-maskarun grottesk mhux maskra, huwa spettaklu li jġegħilna ninżgħu dawk il-maskri l-oħra ta' matul is-sena li jagħtuna dehra esklużivament diċenti jew vivaċi, Dan l-istudju nbena fuq taħdita li saret nhar it-30 ta' Ottubru, 2013, fl-okkażjoni tat-tnedija tal- ktieb ta' Conrad Fenech, Dun Feliċ Demarco u l-Qarċilla fil-Karnival tal-1760. Conrad Fenech, Dun Feliċ Demarco u l-Qarċilla fil-Karnival tal-1760 (Malta: Horizons, 2013) 96. Parti mid-deff li tifred iż-żewġ injamiet tiegħu b'ħafna vireg. Kannol tal-qasba li fuqu jitkebbeb il-ħajt. Minċott ikbar mill-imserka. Zokk twil tond, ġeneralment fil-qiegħ tan-newl, li madwaru jitkebbu l-ħjut weqfin. Xi parti li ddur jew tinqadef' ''Fellek' tfisser iddawwar jew taqdef ħażin. Il-qafas tan-newl. Qafas ta' vireg li minnhom jgħaddu l-ħjut. Ftit jiem wara li ġie ppreżentat dan l-istudju, Olvin Vella ġibidli l-attenzjoni lejn proverbju kkwotat minn Joseph Cassar Pullicino, fi Studies in Maltese Folklore (Malta: Malta U P, 1992) 204: ''Imnieħer twil (kbir) kemm minn hawn u l-Imdina fil-wiċċ dejjem żina'. L-udjenza tal-Qarċilla, għalhekk, semgħet diwi proverbjali dwar l-estetika tal-wiċċ bi mnieħer kbir fir-reċtar burlesk tal-kuntratt taż-żwieġ. Cassar Pullicino jsemmi għadd ta' proverbji analogi mill-kuntest Siro-Lebaniż, Franċiż, Taljan, u Sqalli, biex jikkonferma t-twemmin fis-sbuħija ta' mnieħer twil. Madanakollu, il-kuntest grottesk tal-bqija tal-Qarċilla, speċjalment ta' għajn werċa u oħra għamja li wkoll (bħal dak li qallu) jagħmlu żina fil-wiċċ, aktarx wettaq inverżjoni ironika tal-proverbju fil-karikatura tal-għarusa.